Φίλιππος του Βελγίου

Ο Φίλιππος (Philippe/Filip, πλήρες όνομα: Φίλιππος Λεοπόλδος Λουδοβίκος Μαρία) είναι ο Βασιλιάς των Βέλγων από τις 21 Ιουλίου 2013. Είναι το μεγαλύτερο παιδί του Βασιλιά Αλβέρτου Β΄ και της Βασίλισσας Πάολας. Είναι παντρεμένος με τη Ματθίλδη ντ Ουντεκέμ ντ Ακόζ, με την οποία έχει αποκτήσει τέσσερα παιδιά. Το πρώτο παιδί του Βασιλιά Φίλιππου, η Πριγκίπισσα Ελισάβετ, είναι πρώτη στη γραμμή διαδοχής το βελγικού θρόνου.

Πρώιμα χρόνια
Ο Φίλιππος γεννήθηκε στις 15 Απριλίου 1960 στις Βρυξέλλες. Ανάδοχοι στη βάπτισή του ήταν ο παππούς του Βασιλιάς Λεοπόλδος Γ΄ και η γιαγιά του Λουίζα Γκαζέλι.

Τα έτη 1978-1981 ο Φίλιππος φοιτούσε στη Βασιλική Στρατιωτική Ακαδημία του Βελγίου, στην οποία στις 26 Σεπτεμβρίου 1980 ορκίστηκε ως ανθυπολοχαγός. Συνέχισε τις σπουδές του στο Πανεπιστήμιο της Οξφόρδης και έκανε μεταπτυχιακές σπουδές στο Πανεπιστήμιο του Στάνφορντ στην Καλιφόρνια, από το οποίο αποφοίτησε το 1985 με μάστερ στις πολιτικές επιστήμες.

Έπειτα υπηρέτησε ξανά στις Ένοπλες Δυνάμεις του Βελγίου ως αλεξιπτωτιστής και καταδρομέας. Το 1989 παρευρέθηκε σε μια σειρά από ειδικές συνεδριάσεις στο Βασιλικό Ινστιτούτο Ανώτερης Άμυνας. Τον ίδιο χρόνο ανήλθε στο βαθμό του συνταγματάρχη. Στις 25 Μαρτίου 2001 απέκτησε το βαθμό του υποστράτηγου στο Βελγικό Στρατό Ξηράς, του υποπτέραρχου στη Βελγική Πολεμική Αεροπορία και του υποναυάρχου στο Βελγικό Πολεμικό Ναυτικό.

Γάμος και οικογένεια
Ο Φίλιππος παντρεύτηκε στις 4 Δεκεμβρίου 1999 στις Βρυξέλλες την Ματθίλδη ντ Ουντεκέμ ντ Ακόζ, κόρη Βαλλώνου κόμη, απόγονο βελγικών και πολωνικών αριστοκρατικών οικογενειών. Απέκτησε μαζί της τέσσερα παιδιά:

 Ελισάβετ γενν. 25 Οκτωβρίου 2001, διάδοχο του θρόνου, δούκισσα της Βραβάντης. 
 Γαβριήλ  γενν. 20 Αυγούστου 2003, πρίγκιπας του Βελγίου.
 Εμμανουήλ γενν. 4 Οκτωβρίου 2005, πρίγκιπας του Βελγίου.
 Ελεονώρα  γενν. 16 Απριλίου 2008.

Εξωτερικό εμπόριο
Στις 6 Αυγούστου του 1993 η βελγική κυβέρνηση διόρισε τον Πρίγκιπα Φίλιππο ως Επίτιμο Πρόεδρο του Βελγικού Συνδέσμου Εξωτερικού Εμπορίου. Στη θέση αυτή διαδέχτηκε τον πατέρα του, ο οποίος την κατείχε από το 1962.

Με αυτό του το αξίωμα ο Πρίγκιπας Φίλιππος ηγήθηκε σε πάνω από 60 οικονομικές αποστολές παγκοσμίως. Οι σημαντικότερες από τις οποίες ήταν:
1993: Ισπανία, Σαουδική Αραβία
1994: Ιαπωνία, Βιετνάμ, Αργεντινή
1995: Νότια Αφρική, Ινδία, Σουηδία, Μαλαισία, Αργεντινή, 
1996: Φιλιππίνες, Κίνα
1997: Τουρκία, Ιαπωνία, Ηνωμένα Αραβικά Εμιράτα, Γερμανία
1998: Μεξικό, Πολωνία, Ινδία
1999: Αίγυπτος, Βραζιλία
2000: Κίνα & Χονγκ Κονγκ, Αργεντινή, Ουρουγουάη, Νότια Κορέα, Ουγγαρία, ΗΠΑ
2001: Ταϋλάνδη, Ρωσία, Μαρόκο
2002: Μαλαισία, Χιλή, Σαουδική Αραβία, Κουβέιτ, Αυστραλία, Νέα Ζηλανδία

2003: Μεξικό, ΗΠΑ, Βιετνάμ, Πολωνία
2004: Ηνωμένα Αραβικά Εμιράτα, Ομάν, Τουρκία, Αλγερία, Τυνησία, Κίνα
2005: Ινδία, Ιαπωνία, Βραζιλία
2006: Νότια Αφρική, Ρωσία, Καναδάς, Βουλγαρία, Ρουμανία
2007: Κίνα, Μπαχρέιν, Κατάρ
2008: ΗΠΑ, Καναδάς, Αίγυπτος, Αργεντινή, Ουρουγουάη, Ινδονησία, Σιγκαπούρη
2009: Μεξικό, Παναμάς, Νότια Κορέα, Σαουδική Αραβία, Ηνωμένα Αραβικά Εμιράτα, Μαρόκο
2010: Ινδία, Βραζιλία, Καζακστάν, Ουκρανία
2011: Ρωσία, ΗΠΑ, Κίνα, Χιλή
2012: Βιετνάμ, Ιαπωνία, Τουρκία, Αυστραλία, Νέα Ζηλανδία
2013: Ταϋλάνδη, ΗΠΑ

Με την άνοδό του στο βελγικό θρόνο, το 2013, τα καθήκοντά του στο εξωτερικό εμπόριο μεταβιβάστηκαν στην αδελφή του Πριγκίπισσα Άστριντ.

Άνοδος στο θρόνο
Ο πατέρας του Φίλιππου, Βασιλιάς Αλβέρτος Β΄ ανακοίνωσε στις 3 Ιουλίου 2013 ότι θα παραιτηθεί υπέρ του γιου του στις 21 του ίδιου μήνα, για λόγους υγείας. Έτσι, στις 21 Ιουλίου, μία ώρα σχεδόν μετά την παραίτηση του Αλβέρτου, ορκίστηκε ο Φίλιππος ως Βασιλιάς των Βέλγων. Την ίδια στιγμή η Πριγκίπισσα Ελισάβετ, κόρη του Φίλιππου, έγινε διάδοχος του θρόνου της χώρας.

Τίτλοι

15 Απριλίου 1960 – 9 Αυγούστου 1993: Η Βασιλική Υψηλότητα Πρίγκιπας Φίλιππος του Βελγίου
9 Αυγούστου 1993 – 21 Ιουλίου 2013: Η Βασιλική Υψηλότητα Ο Δούκας της Βραβάντης
21 Ιουλίου 2013 – έως σήμερα: Η Μεγαλειότητα Του Ο Βασιλιάς των Βέλγων

Πρόγονοι

Παραπομπές

Εξωτερικοί σύνδεσμοι 

 Βασιλική Δυναστεία του Βελγίου
 Επίσημος ιστότοπος του Μονάρχη του Βελγίου
 Βασιλικά Διατάγματα του Βελγίου
 DHnet Article (French) about Prince Philippe's education and military career.

|-

}
|-

|-

Βασιλείς του Βελγίου
Ηγέτες εν ενεργεία
Οίκος της Σαξονίας-Κόμπουργκ & Γκότα
Μεγαλόσταυροι του Τάγματος της Αξίας της Δημοκρατίας της Πολωνίας